ai4bharat/Pralekha huggingface dataset:
ریلوے کی وزارت
یکم جون سے چلائی جانے والی 200 ٹرینوں کے لئے ٹکٹوں کی بکنگ زور شور سے جاری
سسٹم بکنگ میں 22 مئی 2020 کو شام 8 بجکر 14 منٹ پر تمام 200 ٹرینیں دستیاب
گزشتہ روز سے 1413277 مسافروں والی ان ٹرینوں کے لئے 652644 ٹکٹ آن لائن بک ہوچکے ہیں
یہ 200 خصوصی ٹرینیں ان موجودہ شرمک اسپیشل ٹرینوں کے علاوہ ہیں جو کہ یکم مئی سے چلائی جارہی ہیں اور 12 مئی سے اسپیشل اے سی  چلائی جارہی ہیں
نئی دہلی، 22 مئی 2020، ریلوے کی وزارت نے صحت اور خاندانی بہبود کی وزارت اور وزارت داخلے کے مشورے سے یکم جون سے انڈین ریلویز کی خدمات کو جزوی طور پر مزید بحال کرنے کا فیصلہ کیا ہے۔
انڈین ریلویز ملک بھر میں 200 مسافر ٹرینیں یومیہ چلانا شروع کرے گی۔یہ گاڑیاں یکم جون 2020 سے چلائی جائیں گی اور ان کے لئے بکنگ 21 مئی 2020 سے شروع کی جاچکی ہیں۔ یہ خصوصی خدمات یکم مئی سے چلائی جانے والی موجودہ شرمک اسپیشل ٹرینوں اور 12 مئی 2020 سے چلائی جانے والی اسپیشل اے سی ٹرینوں  کے علاوہ ہوں گی ۔
ان گاڑیوں کے لیے ٹکٹوں کی آن لائن بکنگ آئی آر سی ٹی سی ویب سائٹ یا موبائل ایپ کے ذریعہ کی جارہی ہے۔ انڈین ریلویز نے گزشتہ روز یعنی 21 مئی 2020 سے ریزرویشن کاؤنٹروں، کامن سروس سینٹروں اور ٹکٹ ایجنٹوں کےذریعہ بھی ریزویشن ٹکٹوں کی بکنگ کی اجازت دی ہے۔
ان ٹرینوں کے لئے ٹکٹوں کی بکنگ کا کام 21 مئی کو شروع کیا گیا تھا اور 22 مئی 2020 کو یہ شام 8 بجکر 14 منٹ پر تمام 200 ریل گاڑیاں بکنگ کے لئے سسٹم میں دستیاب ہیں اور 141377 مسافروں والی ان ٹرینوں کے لئے 652644 آن لائن ٹکٹ بک کئے گئے ہیں۔
۔۔۔۔۔۔۔۔۔۔۔
م ن۔ ا گ۔ن ا۔
U-2747
(Visitor Counter : 129
پیٹرولیم اور قدرتی گیس کی وزارت
اعلیٰ سطحی کمیٹی نے اپنی رپورٹ پیش کی: درآمدات پر انحصار کو کم کرنے کی حکمت عملی کی سفارش کی
نئی دہلی،21؍مئی،تیل اور گیس کے سرکاری سیکٹر کے یونٹوں کے آر اینڈ ڈی مراکز ، ٹیکس معاملات اور جی ایس ٹی سے فائدہ حاصل کرنے کے طریقوں کے در میان تال میل پیدا کرنے کی خاطر ایک ایکشن پلان تیار کرنے کے لئے حکومت ہند کے ذریعے تشکیل دی گئی اعلیٰ سطحی کمیٹی نے آج اپنی رپورٹ پیٹرولیم اور قدرتی گیس اور ہنر مندی کے فروغ اور صنعت کاری کے مرکزی وزیر جناب دھرمیندر پردھان کو پیش کردی ہے۔ اعلیٰ سطحی کمیٹی نے ، جو سرکردہ سائنس داں ڈاکٹر انل کاکودکر ، مالی اور ٹیکس امور کے ماہر جناب سری سدھارتھ پردھان پر مبنی ہے ، تیل اور گیس کے سرکاری سیکٹر کے یونٹوں کے انضمام ، تحویل اور مستحکم بنانے اور مشترکہ پروجیکٹوں کے بارے میں بھی غور کیا اور پوری دنیا میں تیل اور گیس کے سیکٹر کے لئے اہل افراد قوت کی سپلائی اور تیل خدمات سے نمٹنے کے لئے ایک نئی اکائی کی تشکیل کی ضرورت کے امکانات کو تلاش کیا۔
توانائی کی سکیورٹی بھارت کے لئے اہم کلیدی ترجیح ہے۔ 2018 کے دوران بھارت نے 204.92 ایم ایم ٹی پیٹرولیم مصنوعات کا استعمال کیا اور 58.64 بی سی ایم قدرتی گیس کا استعمال کیا، جس میں خام تیل اور قدرتی گیس کی گھریلو پیداوار تقریبا ً اپنی جگہ قائم رہی ۔اس سال کے دوران خام تیل اور ایل این جی کی درآمد پر انحصار بالترتیب 82.59 فیصد اور 45.89 فیصد رہا، جس کے آنے والے دنوں میں اضافہ ہونے کی امید ہے۔ سال 2018 کے دوران پیٹرولیم کی در آمدات  کُل مجموعی در آمدات  کا 23.42 فیصد تھا۔ بھارت کی تیل کی امکانی مانگ 2016 سے 2030 کے دوران سی اے جی آر 4 فیصد تک اضافہ ہونے کی امید ہے ، جبکہ دنیا کا اوسط ایک فیصد ہے ۔ اس کے باوجود امریکہ اور چین کے مقابلے تیل کی مانگ کافی کم رہنے کی امید ہے۔ یہی وجہ ہے کہ بھارت ایک بے یقینی کی صورت حال میں پھنسا ہوا ہے اور پائیدار طریقے سے اپنی توانائی کی ضروریات کی کفالت کے لئے عام طریقوں سے ہٹ کر نئے حل کی ضرورت ہے۔ اس عمل میں تحقیق و ترقی ایک اہم رول ادا کرسکتی ہے۔
اعلیٰ سطحی کمیٹی نے اس عمل میں مختلف تیل اور گیس اور سرکاری سیکٹر کے یونٹوں کے تحقیق و ترقی کے مراکز اور تربیتی اداروں کا دورہ کیا۔ کمیٹی نے اپنی سفارشات تحریر کرنے سے پہلے سیکٹر کے کاروبار کو سمجھنے اور درپیش چیلنجوں اور مواقع کے بارے میں جاننے کے لئے تیل کے سیکٹر سی ایم ڈیز اور سینئر ایگزیکیٹو کے ساتھ بھی تبادلہ خیال کیا۔ کمیٹی نے اپنی رپورٹ میں مختصر مدت کے لئے اوسط مدت کے لئے اور طو یل مدت کے لئے حکمت عملی کی سفارش کی ہے، جس میں ملک کی در آمدات کے انحصار کو کم کرنے کی واضح حکمت عملی مرتب کی گئی ہے۔
پیٹرولیم اور قدرتی گیس کی وزارت مذکورہ معاملے میں پالیسیاں مرتب کرتے ہوئے کمیٹی کے ذریعے پیش کی گئی سفارشات پر غور کرے گی ۔
۔۔۔۔۔۔۔۔۔۔۔۔۔۔۔
U-2167
(Visitor Counter : 67
وزارت ماہی پروری، مویشی پروری و ڈیری
مویشی پروری اور ڈیری کے محکمے نے ملک بھر میں حیوانی آزار اور عالمی سطح پر ہونے والی اس بیماری کے حوالے سے اس کے ساتھ جڑے ہوئے خطرات کے بارے میں آگاہی کے لیے بیداری پروگرام کا انعقاد کیا ہے
محکمہ ایک فلیگ شپ اسکیم نیشنل اینیمل ڈیزیز کنٹرول پروگرام کو نافذ کر رہا ہے: محترمہ الکا اپادھیائے
محترمہ الکا اپادھیائے کا کہنا ہے کہ سماجی معاشی نقصانات کو کم سے کم کرنے کا محکمہ جانوروں کے علاج کی چلتی پھرتی اکائیوں کے ذریعے کسانوں کی دہلیز پر مویشیوں کے علاج و معالجہ خدمات فراہم کر رہا ہے
آزادی کا امرت مہوتسو کے ایک حصے کے طور پر، محکمہ حیوانات اور ڈیری نے کامن سروس سینٹرز نیٹ ورک کے ذریعےحیوانی آزار کے بارے میں ایک بیداری پروگرام کا انعقاد کیا۔ سی ایس سی نیٹ ورک کے ذریعے جڑے ہوئے ملک بھر میں 1.5 لاکھ سے زیادہ کسانوں نے بیداری پروگرام میں حصہ لیا۔
محترمہ الکا اپادھیائے، سکریٹری، محکمہ حیوانات اور ڈیرینگ نے کسانوں سے خطاب کیا اور حیوانی آزار سے منسلک خطرات اور مویشیوں کے شعبے اور قومی معیشت پر اس کے اثرات پر زور دیا۔ انہوں نے اس بات پر روشنی ڈالی کہ محکمہ، نیشنل اینیمل ڈیزیز کنٹرول پروگرام  کو نافذ کر رہا ہے، جو کہ وزیر اعظم کی طرف سے ستمبر 2019 میں شروع کی جانے والی دو بڑی زونوٹک بیماری کے کنٹرول کے لیے ایک فلیگ شپ اسکیم ہے۔ ایف ایم ڈی کے لیے 100فیصد بھینس، بھیڑ، بکری اور سور کی آبادی اور 4-8 ماہ کی عمر کی 100فیصد گائے بھینس مادہ بچھڑوں کو مالٹا بخاراور پاؤں اور منہ کی بیماری کے لیے ویکسین لگا کر ان کا علاج کیاجارہا ہے۔ محکمہ، انتھراکس اور ریبیز جیسی زونوٹک بیماریوں کے خلاف اور ‘ نئی سامنے آنے والی ’ اور غیر ملکی بیماریوں کے کنٹرول کے لیے ریاستوں/مرکز کے زیر انتظام علاقوں کی بھی مدد کر رہا ہے۔ سماجی اقتصادی نقصانات کو کم کرنے کے لیے، محکمہ موبائیل ویٹرنری یونٹس کے ذریعے کسانوں کی دہلیز پر بیماری کی تشخیص، علاج، معمولی سرجری اور بیمار جانوروں کی دیکھ بھال اور انتظام وغیرہ کے بارے میں بیداری کے لیے ویٹرنری خدمات فراہم کر رہا ہے۔ سیکریٹری، اے ایچ ڈی نے دہرایا کہ محکمہ حیوانات اور ڈیرینگ کاشتکاروں کی دہلیز پر معیاری خدمات کی فراہمی اور جانوروں کی بیماریوں کی وجہ سے ہونے والے معاشی نقصان کو کم کرنے کے لیے بہتر ویٹرنری صحت کی خدمات کی دستیابی/رسائی کو بڑھانے کے حوالے سے تمام شراکت داروں کے ساتھ کام کرنے کے لیے پرعزم ہے۔
انہوں نے موجودہ منظر نامے میں جانوروں سے انسانوں کو لگنے والی بیماریوں سے وابستہ خطرے سے نمٹنے کے لیے ‘‘ایک صحت’’ کے تصور کی اہمیت پر بھی روشنی ڈالی۔ انہوں نے زونوٹک بیماری، حفاظتی ٹیکوں کے پروگرام اور محکمہ کی جانب سے معاشی طور پر اہم بیماریوں اور دیگر اُبھرنے والی اور غیر مہلک بیماریوں کے خاتمے اور ان پر قابو پانے کی اسکیموں کے بارے میں ایک تفصیل پیش کی ۔
شرکاء کو محکمہ کے افسران کی جانب سے پریزنٹیشنز کے ذریعے ‘‘ حیوانی آزار کے خطرات اور روک تھام’’ اور ‘‘ریبیز کی روک تھام اور کنٹرول’’ کے بارے میں مکمل معلومات فراہم کی گئیں۔
وزیراعظم کا دفتر
کاشی سب کی منتظر رہتی ہے ، اور جووہاں جاتا ہے اسے مسحور کر دیتی ہے: وزیر اعظم
وزیر اعظم جناب نریندر مودی نے ایک شہری کے ٹوئیٹ کا جواب دیا جس نے کاشی کا دورہ کرنے کی 10 وجوہات گنوائی ہیں۔
وزیر اعظم نے ٹوئیٹ کیا:
’’میں آپ کی بات سے متفق ہوں، تاہم میں یہ بھی کہوں گا کہ وجوہات 10 سے کہیں زیادہ ہیں۔
کاشی سب کی منتظر رہتی ہے اور جو یہاں آتا ہے اسے مسحور کر دیتی ہے۔‘‘
خواتین اور بچوں کی ترقیات کی وزارت
آنگن واڑی مراکز میں بچوں کی نشو ونما کی نگرانی اور سہولیات کو بہتر بنانے کے اقدامات
نئی دہلی،8دسمبر 2021/ حکومت نے تجزیات کےسات حقیقی کے ڈیٹٹا کو فروغ دینے کے لئے ایک ڈیجیٹل پلیٹ فارم ’’پوشن ٹریکر‘‘ تیار کیا ہے۔ ملک بھر میں 12.27 لاکھ آنگن واڑی مراکز پوشن ٹریکر پرڈیٹا اپلوڈ کررہے ہیں اور تقریباً 9.84 کروڑ مستفدین بشمول6 سال تک کی عمر کے بچے، نو عمر لڑکیاں، حاملہ خواتین اور دودھ پلانے والی مائیں پوشن ٹریکر پر رجسٹرڈ ہیں۔ اب تک 11.03 لاکھ اسمارٹ فون اور 11.94 لاکھ گروتھ مانیٹرنگ ڈیوائسز  پوشن ابھیان کے تحت/ریاستوں مرکز کے زیر انتظام علاقوں کے ذریعہ خریدے گئےہیں۔ آنگن واڑی ورکروں وقتاً فوقتاً 6 سال کی عمر تک کے بچوں کے قد اور وزن کی پیمائش کرتی ہیں اور پوشن ٹریکر میں اپ لوڈ کرتی ہیں۔ 6 سال تک کے بچوں کی نشوونما کی باقاعدہ نگرانی کو فروغ دینے کے لئے آنگن واڑی ورکروں کو 500 روپے فی مہینہ کے ساتھ ترغیب دی جارہی ہے۔
آنگن واڑی مراکز کی سہولیات میں بہتری ایک مسلسل عمل ہے جس کے لئے ملک بھر میں آنگن واڑی مراکز کی حالت کو بہتر بنانے کے لئے وقتا فوقتاً مختلف اقدامات کئےجاتے رہے ہیں۔ آنگن واڑی مراکز  میں سہولیات کو بہتر بنانے کے لئے درج ذیل اقدامات کئے گئے ہیں:
مہاتما گاندجی قومی دیہی روزگار گارنٹی اسکیم کے تحت آنگن واڑی خدمات  کے ساتھ ملک بھر میں چار لاکھ آنگن واڑی مراکز عمارتوں کی تعمیر کے لئے خواتین اور بچوں کی ترقی، دیہی ترقی اور پنچایتی راج کی وزارتوں کے ذریعہ نظر ثانی شدہ مشترکہ رہنما خطوط جاری کئے گئے۔
سووچھتا ایکشن پلان کے تحت 10 ہزار روپے فی آنگن واڑی مرکز ، پینے کے پانی کی سہولت اور 12 ہزار فی آنگن واڑی مرکز بیت الخلا کی سہولت کے لئے فراہم کئے گئے۔
واٹر فلٹر اور فرنیچر اور آلات وغیرہ کی خریداری کے لئے گرانٹ منظور کئے جاتےہیں۔
آنگن واڑی کارکنان  موثر خدمات کی فراہمی کے لئے اسمارٹ فون فراہم کئے گئےہیں۔
 رہنما خطوط 13 جنوری 2021کو جاری کئے گئے تھے جن میں متعدد پہلوؤں کا احاطہ کیا گیا تھا جیسےکہ کوالٹی اشورینس ، ڈیوٹی ہولڈرز کے کردار اور ذمہ داریاں، پروکیورمنٹ کا طریقہ کار، آیوش کے تصورات کو مربوط کرنا اور ڈیٹا منجمنٹ اور شفافیت کارکردگی اور جوابدہی کےلئے پوشن ٹریکرکے ذریعہ نگرانی۔
یہ جانکاری خواتین اور بچوں کی ترقی کی مرکزی وزیر محترمہ اسمرتی زوبن ایرانی نے آج راجیہ سبھا میں ایک تحریری جواب میں دی۔
بجلی کی وزارت
این ٹی پی سی گروپ کا دوسری چوتھائی میں 13 عشاریہ 3فیصد کا ریکارڈ فروغ
این ٹی پی سی کول اسٹیشنوں نے اپریل تا ستمبر 2020 چورانوے اعشاریہ اکیس فیصد کی اعلی دستیابی برقرار رکھی ہے۔ پچھلے سال اسی وقفے میں یہ دستیابی 90اعشاریہ 26 فیصد تھی
نئی دلّی ، یکم اکتوبر 2020 / بجلی کی وزارت کے تحت این ٹی پی سی نے 2020 میں جولائی تا ستمبر کی دوسری چوتھائی میں پچھلے سال کے اسی وقفے کے مقابلے میں بجلی کی پیداوار میں ۱13 عشاریہ 3 فیصد فروغ حاصل کیا ہے۔ اس گروپ کی پیداوار رواں مالی سال کے پہلے نصف میں یعنی اپریل تا ستمبر 2020 تک145.87 بی یو رہی، جو پچھلے سال کے اسی وقفے کے مقابلے میں صفر اعشاریہ چار فیصد زیادہ ہے۔
این ٹی پی سی لمیٹیڈ کی طرف سے جاری ایک بیان کے مطابق این ٹی پی سی کول اسٹیشنوں اپریل تا ستمبر 2020 چورانوے اعشاریہ اکیس فیصد کی اعلی دستیابی برقرار رکھی ہے ۔ پچھلے سال اسی وقفے میں یہ دستیابی 90اعشاریہ 26 فیصد تھی۔یہ انتہائی سطح کی کارکردگی کا مظہر ہے۔
62.9 گیگا واٹ کی صلاحیت کے ساتھ این ٹی پی سی گروپ کے پاس 70 پاور اسٹیشن ہیں، جو کوئلے کے 24 سائیکل گیس ، رقیق ایندھن والے 7، ہائیڈرو ایک، قابل تجدید توانائی والے 13کے علاوہ، 25 ذیلی اور جے وی پاور اسٹیشنوں پر مشتمل ہیں۔
۔۔۔۔۔۔۔۔۔۔۔۔۔۔

U.NO. 6005
(Visitor Counter : 68
وزارت خزانہ
دہلی کسٹمز کے حکام نے 6 اپریل 2022 کی رات کو ہندوستان کے کسی بھی ہوائی اڈے پر سب سے زیادہ 5.85 کلوگرام ہیروئن ضبط کی
گزشتہ چھ مہینوں میں، دہلی ہوائی اڈے کے کسٹم ڈیپارٹمنٹ نے آئی جی آئی ہوائی اڈے پر 33.70 کلوگرام ہیروئن اور 12.60 کلو گرام کوکین ضبط کی ہے
مالی سال 2021-22 میں ہی آئی جی آئی ہوائی اڈے پر 35 معاملے درج ہوئے؛ کسٹم حکام نے 887.35 کروڑ روپے مالیت کی منشیات ضبط کیں؛ 34 مسافر گرفتار کیے گئے
دہلی ہوائی اڈے کے کسٹمز حکام نے 6 اپریل 2022 کی رات کو 5.85 کلو گرام کوکین ضبط کی ہے، جو آئی جی آئی انٹرنیشنل ایئرپورٹ پر کوکین کی اب تک کی سب سے بڑی ضبطی ہے۔ ضبطی کی یہ کارروائی منشیات کی لعنت کے خلاف ہندوستانی کسٹمز کی جاری لڑائی کی بھی عکاسی کرتی ہے۔
6 اپریل 2022 کو آئی جی آئی ایئرپورٹ پر دہلی کسٹمز کے ذریعہ ضبط کی گئی 5.85 کلو گرام کوکین
بڑے ذرائع سمجھے جانے والے ممالک سے منشیات کے مسلسل بہاؤ کی وجہ سے منشیات تک رسائی آسان ہو گئی ہے۔ اہم دارالحکومت ہوائی اڈہ ہونے کے ناطے، آئی جی آئی ہوائی اڈے پر سالانہ لاکھوں مسافر آتے ہیں، جن میں سے کچھ منشیات کی ترسیل کے لیے سرگرم رہتے ہیں۔ آئی جی آئی ایئرپورٹ کے کسٹمز حکام ایسے کیریئرز اور ان کے ہینڈلرز کے خلاف مسلسل کارروائی کر رہے ہیں۔
پچھلے چھ مہینوں میں، صرف آئی جی آئی ہوائی اڈے کے کسٹم حکام نے ہی NDPS ایکٹ کے 16 معاملے درج کیے ہیں، جو ملک کے کسی بھی ہوائی اڈے پر سب سے زیادہ ہیں۔ اس عمل میں، بین الاقوامی مسافروں سے 33.70 کلو گرام ہیروئن اور 12.60 کلو گرام کوکین پکڑی گئی ہے، جن میں زیادہ تر افریقی نژاد شہری ہیں۔ مالی سال 2021-22 میں، آئی جی آئی ایئرپورٹ کے کسٹمز حکام 887.35 کروڑ روپے کی منشیات ضبط کر چکے ہیں۔ اس عمل میں 34 مسافروں کو گرفتار کیا گیا ہے۔
ضبطی کے ان معاملات میں دو خاص طریقہ کار یعنی کام کا طریقہ دیکھا گیا ہے۔ کچھ مسافر منشیات کو لیٹیکس کیپسول میں پیک کرتے ہیں، پھر وہ ہوائی اڈے کے کسٹم حکام کو دھوکہ دینے کے لیے انھیں نگل جاتے ہیں۔ بعد میں، وہ جلاب کھا کر یہ کیپسول نکال لیتے ہیں، جس سے ان کی اپنی جان کو بڑا خطرہ ہوتا ہے۔ نہ صرف اس طریقہ کار کا پتہ لگانا مشکل ہے بلکہ اسے نکالنا بھی مشکل ہے۔ مشتبہ مسافروں کو سرکاری اسپتالوں میں داخل کرنا پڑتا ہے، جہاں طبی نگرانی میں انخلا کیا جاتا ہے۔ اس عمل میں اکثر 4 سے 5 دن اور بعض اوقات زیادہ وقت لگتا ہے۔ یہ بتانے کی ضرورت نہیں کہ ان مسافروں کو مسلسل نگرانی میں رکھا جاتا ہے اور کسٹم حکام کی طرف سے دن رات ان کی حفاظت کی جاتی ہے، جو کہ کووڈ-19 کی وبا کی وجہ سے اپنے آپ میں ایک پرخطر کام ہے۔ ہوائی اڈے پر منشیات کی ضبطی ایک مشکل اور طویل قانونی جنگ کا آغاز ہے جس سے بعد میں گزرنا پڑتا ہے۔
ایک اور طریقے میں، یہ منشیات ہینڈ بیگز یا مسافروں کے لے جانے والے چیک ان بیگز میں بنائے گئے خانوں میں چھپائی جاتی ہیں۔ ایسے کیسز کا پتہ کسٹم کینائن اسکواڈز اور ہائی ریزولوشن ایکس رے کے مشترکہ استعمال سے ہوتا ہے۔ ان دونوں طریقوں کو آئی جی آئی ایئرپورٹ پر ٹریس کیا گیا ہے۔ اس کی بڑھتی ہوئی مارکیٹ اور منافع بخش کمائی کی وجہ سے بھارت میں ہوائی اڈوں کے ذریعے منشیات کی اسمگلنگ میں کوئی کمی نہیں آئی ہے۔
وزارت خزانہ
مرکزی وزیر خزانہ پیر کے روز وزرائے اعلیٰ، مرکز کے زیر انتظام علاقوں کے لیفٹیننٹ گورنرز اور ریاستوں کے وزرائے خزانہ سے بات چیت کریں گی
نئی دہلی:12؍نومبر2021:
خزانے اور کارپوریٹ امور کی مرکزی وزیر محترمہ نرملا سیتا رمنپیر کے روز، 15 نومبر 2021 کو ورچوئل کانفرنس کے ذریعے ریاستوں کے وزرائے اعلیٰ، ان ریاستوں کے وزرائے خزانہ اور مرکز کے زیر انتظام علاقوں کے لیفٹیننٹ گورنروں کے ساتھ بات چیت کریں گی۔
حکومت ہند کی متعلقہ وزارتوں کے سکریٹریز، ریاستوں کے چیف سکریٹریز اور مالیات کے سکریٹریز بھی کانفرنس میں شرکت کریں گے۔
کووڈ-19 وبا کے دوران ترقی کی رفتار سست ہو گئی تھی۔ تاہم، رواں مالی سال کی پہلی سہ ماہی کے بعد معیشتمیں پھر سے تیزیآئی ہے اور اس کے ابھرنے کے مثبت رجحان واضح طور پر نظر آرہے ہیں۔ معیشت کے بہت سے انڈیکٹریز اب وبا سے پہلے کی سطح پر لوٹ آئے ہیں۔ آئی ایم ایف اور عالمی بینک کے تخمینوںمیں بھارت کی جی ڈی پی کی شرح نمو بالترتیب 9.5 فیصد اور 8.3 فیصد کے قریب رہنے کی توقع کی گئی ہے، جو کہ سب سے تیزی سے بڑھتی معیشتوں میں سے ایک ہے۔
سرمایہ کاروں کے خیالات بھلے ہی اچھے ہیں لیکن پہلے سے تیزی پکڑ چکی رفتار سے فائدہ اٹھانے کی ضرورت ہے۔ مالی سال 22-2021کے پہلے چار مہینوں میں ہی 64 بلین ڈالر کی براہ راست غیر ملکی سرمایہ کاری  ہوئی ہے۔ حکومت ہند  نے اپنے مرکزی بجٹ 22-2021 میں طریقہ کار کو ہموار کرتے ہوئے، رکاوٹوں کو دور کرکے اور ضروریترغیبات فراہم کرکے غیر ملکی سرمایہ کاری کی ملک میں آمد کو مزید فروغ دیا ہے۔
وزیر خزانہ قوم کے لیے ایک ترقی کے نقطہ نظر کو اپنانے اور ملک میں سرمایہ کاری کے ماحول کو فروغ دینے پر مرکوز خیالات کے کھلے تبادلے کی حوصلہ افزائی کرنا چاہتی ہیں۔ بات چیت کا یہ تصور ایک پالیسی جاتی مکالمہ اور اندرونی سرمایہ کاری پر مبنی ترقی کے لئے ایک سہولت پر مبنی ماحول تیار کرنے کی کوشش کرے گا۔ یہ بات چیت سرمایہ کاری کو فروغ دینے سے متعلق ایک سرگرم نقطہ نظر ، کاروبار کرنے میں آسانی سے متعلق اصلاحات کے ذریعہ لائی گئی کارگزاریوں اور شہری مقامی بلدیاتی اداروں  کی سطح تک منظوری میں تیزی لانے پر زور دینے کی اہل ہوگی۔
اس بات چیت کے توسط سے ، مختلف ریاستیں سرمایہ کاری کے ماحول کو فروغ دینے سے متعلق اپنے خیالات اور نقطہ نظر کو شیئر کرسکتی ہیں تاکہ بھارت کو سب سے تیزی سے فروغ پانے والی معیشت بنانے کی سمت میں اپنائے جانے والے راستوں کے بارے میں ایک وسیع پیمانے پر اتفاق رائے قائم ہوسکے۔
کامرس اور صنعت کی وزارتہ
ہندوستان اورمیانمارکے درمیان مشترکہ تجارتی کمیٹی کی ساتویں میٹنگ
ہندوستان اورمیانمار کے درمیان مشترکہ تجارتی کمیٹی کی ساتویں میٹنگ 24 نومبر 2020ء کو ورچوول موڈ میں منعقد ہوئی۔میٹنگ کی معاون صدارت میانمار کے، کامرس کے مرکزی وزیر ڈاکٹر تھان مینٹ اور کامرس اور صنعت کے مرکزی وزیر جناب پیوش گوئل نے کی۔ صلاح و مشورہ کے دوران فریقین نے تجارت ، سرمایہ کاری، بینک کاری، رابطے، صلاحیت سازی اور سرحدی بنیادی ڈھانچے کو اَپ گریڈ کرنے سمیت مختلف باہمی معاملات کا جائزہ لیا۔فریقین نے کووڈ-19 کے چیلنجوں کا مقابلہ کرنے کے لئے اپنی تیاریوں، نیز فارما اور روایتی ادویات سمیت صحت کے شعبے میں تعاون کو توسیع دینےپر تبادلہ خیال کیا۔
جناب پیوش گوئل نے ہندوستان اور میانمار کے درمیان مضبوط ثقافتی اور تجارتی تعلقات کو اُجاگر کیا اور اس بات کو واضح کیا کہ ہندوستان اپنی ‘پڑوسی اول’اور ‘ایکٹ ایسٹ’پالیسیوں کے مطابق میانمار کے ساتھ اپنی شراکت داری کو ترجیح دیتا ہے۔انہوں نے ہندوستان کے اس عزم کا اعادہ کیا کہ وہ تجارت اور سرمایہ کاری ، تیل اور گیس، بجلی، بیمہ، ادویہ سازی اور بنیادی ڈھانچے سمیت مختلف شعبوں میں میانمار کے ساتھ کثیر جہتی تعاون کو مستحکم کرنے کے تئیں پرعزم ہے اور ان شعبوں میں میانمار میں بھارت کے ذریعے کی گئی وسیع تر سرمایہ کاری پر اطمینان کا اظہار کیا۔دونوں فریق نے اس بات کا اعتراف کیا کہ ہندوستان اور میانمار کی تیل اور گیس کمپنیوں کے مابین ، خاص طورپر پیٹرولیم مصنوعات اور ریفائنری کے شعبے میں مستحکم اشتراک اور تعاون ہے، جس سے دونوں ملکوں کافائدہ ہے۔
دونوں ملکوں نے اتفاق کیا کہ باہمی تجارت کی موجودہ سطح اصل مثبت امکانات کا پرتو نہیں ہے۔ انہوں نے شعبہ جاتی اشتراکات اور تجارتی فروغ کو استحکام کرنے کے لئے اپنی اقتصادی ساجھیداری کو مزید مستحکم کرنے کے عزم کا اظہار کیا۔انہوں نے رابطے کے پروجیکٹوں کی صورتحال کا بھی جائزہ لیا اور تجارت کو استحکام دینے کے لئے سرحد پر بنیادی ڈھانچے کی توسیع پر اتفاق کیا۔فریقین نے ہندوستان کی گرانٹ- اِن-ایڈ کے تحت تاموکے مقام پر جدید مربوط چیک پوسٹ کے قیام پر پروجیکٹ سمجھوتے کو حتمی شکل حاصل ہونے کی ستائش کی، جس سے باہمی رابطہ اور تجارت میں اضافہ ہوگا۔ انہوں نے مقامی برادریوں کے فائدے اور عوام سے عوام کے رابطے کو فروغ دینے کے لئے سرحدی ‘ہاٹ ’کے جلدی قیام کے لئے قریبی طور سے کام کرنے پر اتفاق کیا۔
میٹنگ ، گزشتہ چند برسوں میں باہمی اقتصادی تعلقات میں قابل ستائش کوششوں پر دونوں ممالک کے ذریعے اطمینان کا اظہار کرنے اور اپنے تجارتی اور سرمایہ کاری تعلقات کو مزید مستحکم کرنے کے عزم کے ساتھ اختتام کو پہنچی۔جناب گوئل نے 2021 ءمیں ہندوستان میں منعقد ہونے والی مشترکہ تجارتی کمیٹی کی آئندہ میٹنگ کے لئےڈاکٹر تھان مینٹ کو دعوت بھی دی۔
زراعت اور کاشتکاروں کی فلاح و بہبود کی وزارت
پی ایم جے کے وائی کے تحت ریاستوں /مرکز کے زیر انتظام علاقوں میں 13.4 کروڑ مستفدین کو 1.78 ایم ٹی دالیں تقسم کی گئیں
پردھان منتری کسان سمان ندھی  یوجنا کے تحت 9.67 کروڑ کسانوں کو اس سے فائدہ پہنچا ، 19،350.84 کروڑ روپے کی رقم اب تک جاری کی گئی
پی ایم جے کے وائی کے تحت دلہن کی تقسیم:
پردھان منتری غریب کلیان یوجنا  کے تحت تقریباً 4.57 لاکھ میٹرک ٹن دالیں ریاستوں/مرکز کے زیرانتظام علاقوں میں بھیجی گئی ہیں، اس میں سے 1.78 لاکھ میٹرک ٹن دالیں ریاستوں/مرکز کے زیر انتظام علاقوں میں 1340.60 لاکھ مستفدین کے درمیان تقسیم کی گئی ہیں۔
لاک ڈاؤن مدت کے دوران نیفیڈ کے ذریعہ دالوں اور تلہن کی خریداری کی صورتحال :
- 7.33 لاکھ میٹرک ٹن گرام  کی خرید 9 ریاستوں اور آندھراپردیش ، تلنگانہ، کرناٹک، راجستھان ، مہاراشٹر ، مدھیہ پردیش ، گجرات، اترپردیش اور ہریانہ سے کی گئی ہے۔
- 5.91 لاکھ میٹرک ٹن سرسوں کی خریداری 5 ریاستوں یعنی راجستھان ، مدھیہ پردیش ، اترپردیش، گجرات اور ہریانہ سے کی گئی ہے۔
- 2.41 لاکھ میٹرک ٹن تور کی خریداری 8 ریاستوں یعنی تمل ناڈو، تلنگانہ ، آندھراپردیش ، مہاراشٹر ، کرناٹک ، مدھیہ پردیش، گجرات اور اڈیشہ سے کی گئی ہے۔
- ربیع کےموسم میں گندم  کی خریداری
ربیع کے موسم میں  21-2020 میں کل مالکر 359.10 لاکھ میٹرک ٹن گہیوں ایف سی آئی میں آیا، جس میں سے 347.54 لاکھ میٹرک ٹن کی خریداری کی گئی۔
پردھان منتری کسان سمان ندھی  اسکیم:
24 مارچ 2020 سے لے کر اب تک کی لاک ڈاؤن مدت کے دوران پردھان منتری کسان سمان ندھی  یوجنا کے تحت 9.67 کروڑ کسانوں کو اس سے فائدہ پہنچا ہے اور 19،350.84 کروڑ روپے کی رقم اب تک جاری کی گئی ہے۔
م ن۔ ش ت ۔ ج
Uno-2839
(Visitor Counter : 186
وزیراعظم کا دفتر
انڈیا بھوٹان سیٹلائٹ بھوٹان کے لوگوں کے ساتھ ہمارے خصوصی تعلقات کا ثبوت ہے: وزیر اعظم
مشترکہ طور پر تیار کردہ انڈیا بھوٹان سیٹلائٹ کے کامیاب لانچنگ پرڈی آئی ٹی ٹی بھوٹان اور اسرو کی ستائش کی
وزیر اعظم جناب نریندر مودی نے کہا ہے کہ انڈیا بھوٹان سیٹلائٹ بھوٹان کے لوگوں کے ساتھ ہمارے خصوصی تعلقات کا ثبوت ہے۔ جناب مودی نے مشترکہ طور پر تیار کردہ اس سیٹلائٹ کے کامیاب لانچ پر اطلاعاتی ٹیکنالوجی اور ٹیلی مواصلات کے محکمے  بھوٹان اوراسرو کی ستائش کی ہے۔
ہندوستان-بھوٹان سیٹ کے کامیاب آغاز پر بھوٹان کےراجا کا پیغام پیش کرنے والے بھوٹان کے وزیر اعظم کے ایک ٹویٹ کے جواب میں وزیر اعظم جناب نریندر مودی نے کہا؛
’’انڈیا بھوٹان سیٹلائٹ، بھوٹان کے لوگوں کے ساتھ ہمارے خصوصی تعلقات کا ثبوت ہے۔ میں مشترکہ طور پر تیار کردہ اس سیٹلائٹ کے کامیاب لانچ پر @dittbhutan اور @isro کی تعریف کرتا ہوں۔‘‘
۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
12991
(
کامرس اور صنعت کی وزارتہ
جناب پیوش گوئل نے بھارت –سنگاپور سی ای او فورم میں کلیدی خطبہ دیا
عوام کے درمیان زیادہ سے زیادہ رابطے بڑھا کر سنگاپور –بھارت اپنے رشتوں کو وسعت دے سکتے ہیں:جناب گوئل
بودھ مذہب، بالی وڈ اورکاروبار ،ملکوں کے رشتوں کو مضبوط کریں گے
ریلوے ، کامرس اور صنعت ، صارفین کے امور،خوراک اور عوامی نظام تقسیم کے مرکزی وزیر جناب پیوش گوئل نے آج بھارت-سنگاپور سی ای او فورم میں کلیدی خطبہ دیا۔ اس موقع پر انہوں نے بھارت اور سنگاپور کی شراکت داری کو پہلے سے زیادہ مضبوط کرنے کی بات کہی۔ اس کے لئے دونوں ملکوں کی کاروباری سرگرمیوں کو مدعو کرتے ہوئے، کہا کہ ہماری آپس میں مضبوط اور بہتر نتائج دینے والی شراکت داری ہے، جسے نئی بلندیوں پر لے جایا جاسکتا ہے۔مرکزی وزیر نے کہا کہ یہ شراکت داری ہمیں آتم نر بھر بنانے میں مدد گار ہوگی اور اس کے ذریعے ہم عالمی سطح پر بھی اپنی شناخت کو مضبوط کرسکیں گے۔
جناب گوئل نے کاروباریوں پر زور دیا کیا کہ ان طریقوں پر زیادہ توجہ دیں کہ جس سے دونوں ملکوں کے نوجوانوں کو زیادہ سے زیادہ نئی تکنیک کا استعمال کرنے کی تحریک ملے اور آپسی تعاون بھی بڑھے۔ انہوں نے کہا کہ بھارت اور سنگا پور سائبر سیکورٹی ، آفات کے دوران راحت، تعلیم اور ہنرمندی کے فروغ کے شعبے میں کام کررہے ہیں۔یہ ایسے اہم ستون ہیں جہاں ہم ساتھ مل کر کام کرکے سنگاپور کے تجربوں سے کافی کچھ سیکھ سکتے ہیں۔بھارت ای-کامرس ، فنٹیک، اسمارٹ مینوفیکچرنگ، حفظان صحت کے شعبے میں ایک بہت بڑا بازار ہے۔ انہوں نے کہا کہ ان شعبوں میں دونوں ملکوں کا ایک ساتھ کام کرنا حقیقت میں بھارت کے لوگوں کو بہترین نتائج فراہم کرنے میں مدد گار ہوگا۔
جناب گوئل نے بتایا کہ وزیر اعظم جناب نریندر مودی ہمیشہ کہتے ہیں ‘‘سنگاپور ہمارے لیے آسیان خطے میں اسپرنگ بورڈ ہے۔’’ جناب گوئل نے یقین ظاہرکرتے ہوئے کہا کہ جو نئے علاقائی آرڈر آگے بنیں گے ، وہ یقینی طورپر سنگاپور اور بھارت کے مضبوط شانوں پر ٹکے ہوں گے۔انہوں نے کہا کہ وزیر اعظم ، بجٹ 22-2021 میں اٹھائے گئے مختلف اقدامات اور دیگر تدابیر کے ذریعے ، آئندہ دہائی میں ملک کو مضبوطی سے دنیا کے ساتھ جوڑنے کی کوشش کررہے ہیں۔ اسی طرح سنگا پور کا بجٹ بھی اس سال ٹرانسفارمیشن اور اینوویشن کو فروغ دینے پر مرکوز ہے۔ انہوں نے خوشی ظاہر کرتے ہوئے کہا کہ گفٹ شہر، جو ہمارا پہلا آپریشنل اسمارٹ سٹی ہے، نے بھارت میں بین الاقوامی سرمایہ کاری کو فروغ دینے کےلئے سنگاپور ایکسچینج کے ساتھ معاہدہ کیا ہے۔
مرکزی وزیر نے کہا کہ وہ سنگاپور –بھارت رشتوں کو نئی بلندی پر لے جانے کی کوشش کررہے ہیں، جس میں دونوں ملکوں کے عام لوگوں کے مابین زیادہ سے زیادہ شراکت داری ہوگی۔اس کے لئے بودھ مذہب، بالی وڈ اور کاروبار تین ایسے ذرائع ہیں، جن پر زور دیا جاسکتا ہے۔ انہوں نے کہا کہ ہماری خاتون انٹرپرینورس نے ہمارا وقار بلند کیا ہے اور بھارت اور سنگاپور کے رشتوں کو بہتر بنانے کے لئے اس شعبے میں بے پناہ صلاحیتوں کو توسیع دیا جاسکتا ہے۔
عملے، عوامی شکایات اور پنشن کی وزارت
مرکزی وزیر اور معروف ڈائبیٹو لوجسٹ ڈاکٹر جتیندر نے کہا کہ کووڈ ذیابیطس کے مریضوں کے لئے زیادہ خطرناک ہے
انہوں نے ‘‘انڈین اکیڈمی آف ڈائبٹیز کی عالمی کانگریس’’ کے موقع پر مہمان خصوصی کےطور پر افتتاحی خطاب کیا
نئی دہلی، 20 جون 2020، مرکزی وزیر ڈاکٹر جتیندر سنگھ جو کہ معروف ڈائبیٹو لوجسٹ بھی ہیں، نے آج کہا کہ کووڈ سے ذیابیطس کے مریضوں کو حقیقت میں خطرہ ہے۔ ‘‘انڈین اکیڈمی آف ڈائبٹیز کی عالمی کانگریس’’ کے موقع پر مہمان خصوصی کےطور پر انہوں نے افتتاحی خطاب کیا۔ یہ کانفرنس پہلی بار ‘‘ڈایا۔ وی کون2020’’ نام کے تحت ورچوول پلیٹ فارم پر منعقد کی گئی۔ شرکا سے خطاب کرتے ہوئے ڈاکٹر جتیندر سنگھ نے کہا کہ دیگر بہت سے شعبوں کی طرح تعلیم کے شعبے میں بھی کووڈ نے ہمیں مشکلات میں نئے طریقوں کا پتہ لگانے کے لئے تحریک دی ہے جو کہ اتنے بڑے پیمانے پر منعقد کی جانے والی ایسی بین الاقوامی کانفرنس کے کامیاب انعقاد سے ظاہر ہوتی ہے۔
انہوں نے ممبئی سے معروف اینڈاکٹرینو لوجسٹ ڈاکٹر ششانک جوشی ، احمد آباد سے ڈاکٹر بنشی سابو اور منتظمین کی پوری ٹیم کو مبارکبادی جنہوں نے دنیا کے 4 براعظموں سے بہترین فیکلٹی کو یکجا کیا ۔ ذیابیطس کے ان ممتاز عالمی اسکالرز ڈاکٹر اینڈریو بولٹن ، صدر انٹرنیشنل ڈائبٹیز فیڈریشن،ڈاکٹر فرانسس زیویئر، ڈاکٹر اِترنار راز، ڈاکٹر فلورین ٹوٹئی کے ساتھ ڈاکٹر وی موہن ، ڈاکٹر اروند گپتا جسے صف اول کے ہندوستانی ڈائبیٹولوجسسٹ اور دیگر شامل ہیں۔
ڈاکٹر جتنیدر سنگھ نے کہا کہ ذیابیطس کے مریض کی وقت مدافعت کم ہوتی ہے، جس سے بیماریوں سے لڑنے کی ان کی صلاحیت کم ہوجاتی ہے اور کورونا جیسے انفیکشن ان کے لئے بہت خطرناک ہوجاتے ہیں۔ انہوں نے کہا کہ اس سے ایک اور خطرناک صورتحال پیدا ہوتی ہے جس میں ذیابیطس کے مریض کا گردہ بھی متاثر ہوجاتا ہے یا وہ ڈائبٹک نیفروپیتھی یا گردے کے مرض سے متاثر ہوجاتا ہے۔
ڈاکٹر جتیندر سنگھ نے کہا کہ کورونا نے ہمیں نئے طریقوں کے ساتھ جینا سکھایا ہے۔ اس نے ڈاکٹروں کو بھی بتایا ہے کہ وہ بندوبست اور ہائیجین وغیرہ کے نان فارمیکولوجیکل طریقے اختیار کریں ، جن کی گزشتہ چند برسوں میں اہمیت بہت کم ہوگئی تھی۔ انہوں نے کہا کہ کووڈ عالمی وبا کے گزر جانے کے بعد بھی سوشل ڈسٹنسنگ اور تھوک کے چھینٹوں سے بچنے کا ڈسپلن دیگر کئی طرح کے انفیکشنوں سے ہماری حفاطت کرتا رہے گا۔
۔۔۔۔۔۔۔۔۔۔۔ ۔
م ن۔ ا گ۔ن ا۔
U-4008
(Visitor Counter : 133